فانی بدایونی

فانی بدایونی (پیدائش: 13 ستمبر 1879ء— وفات: 27 اگست 1941ء) اردو کے شاعر تھے۔

 سوانح 
شوکت علی فانی 1879ء میں بدایون میں پیدا ہوئے۔ فانی کے والد محمد شجاعت علی خان محکمہ پولیس میں انسپکٹر تھے۔ روش زمانہ کے مطابق پہلے عربی اور فارسی کی تعلیم حاصل کی۔ اس کے بعد انگریزی پڑھی اور 1901ء میں بریلی سے بی اے کیا۔
کالج چھوڑنے کے بعد کچھ عرصہ پریشانی کے عالم میں گزارا۔ لیکن شعر و سخن کی دلچسپیاں ان کی تسلی کا ذریعہ بنی رہیں۔ 1908ء میں علی گڑھ سے ایل ایل بی کا امتحان پاس کیا۔ لیکن وکالت کے پیشے سے انھیں کوئی دلچسپی نہ تھی۔ صرف والد کے مجبور کرنے پر وکالت شروع کی اور کچھ عرصہ بریلی اور لکھنؤ میں پریکٹس کرتے رہے۔ لیکن قانون سے لگاؤ نہ ہونے کی وجہ سے بحیثیت وکیل کامیاب وکیل ثابت نہ ہوئے۔
مجموعی طور سے فانی کی زندگی پریشانی میں گذری۔ لیکن جس وقار اور فراخ دلی کے ساتھ انھوں نے مصائب کو برداشت کیا وہ انہی کا کام تھا۔ ان کی اس پریشان حالی سے متاثر ہو کر مہاراجا حیدرآباد نے انھیں اپنے پاس بلا لیا اور اسٹیٹ سے تنخواہ مقرر کر دی۔ پھر وہ محکمہ تعلیم میں ملازم ہوئے اور ہیڈ ماسٹر مقرر ہوئے اسی اثناء میں رفیقہ حیات فوت ہوگئیں۔ 1933ء میں جواں سال بیٹی کا انتقال ہو گیا۔ جس سے فانی کے دل کو ٹھیس لگی۔ آخر کار ساری زندگی ناکامیوں اور مایوسیوں میں بسر کی اور 62 سال کی عمر 1941ء میں وفات پائی۔

 مزید دیکھیے 
 فانی بدایونی کی شاعری
 فہمی بدایونی

 حوالہ جات 

زمرہ:1879ء کی پیدائشیں
زمرہ:1961ء کی وفیات
زمرہ:اتر پردیش کے شعرا
زمرہ:اردو شعرا
زمرہ:انیسویں صدی کے مرد مصنفین
زمرہ:انیسویں صدی کے ہندوستانی شعرا
زمرہ:بدایوں کی شخصیات
زمرہ:بیسویں صدی کے بھارتی شعرا
زمرہ:بیسویں صدی کے بھارتی مرد مصنفین
زمرہ:بیسویں صدی کے مرد مصنفین
زمرہ:بھارتی اردو شعرا
زمرہ:بھارتی مرد شعرا
زمرہ:بھارتی مسلم شخصیات
زمرہ:حیدر آباد، دکن کے مصنفین
زمرہ:حیدرآباد، بھارت کی شخصیات
زمرہ:چھوٹے پیغام خانوں کا استعمال کرنے والے مضامین
زمرہ:بیسویں صدی کے ہندوستانی مسلمان
زمرہ:برطانوی ہند کے مصنفین
زمرہ:انیسویں صدی کے بھارتی مرد مصنفین
زمرہ:شعبہ قانون، جامعہ علی گڑھ کے فضلا